Infoboks FC København - Piast Gliwice Europa League Kvalifikation (24/09) YouBet 1,34 4,40 6,75

FC København har sendt en protest til UEFA, hvor de klager over den albue Qarabag-spilleren Maksim Medvedev sendte i hovedet på Pierre Bengtsson i Champions League-kvalifikationskampen.

Tirsdag sendte aserbajdjanske Qarabag de danske double-vindere FC København hjem med et nederlag på 1-0 i det første af to opgør om en plads i Champions League-gruppespillet.

FCK-backen Pierre Bengtsson blev dog også sendt hjem med en bule på kinden efter et albueslag fra Maksim Medvedev. Dommeren dømte imidlertid ikke noget og det har nu fået FCK til at sende en protest til UEFA.

- Under kampen syntes vi, at den så voldsom ud og undrede os over, at der ikke blev reageret på det. Pierre fik en ordentlig bule på kinden, og da vi efterfølgende så episoden på DVD, blev vi egentlig bare bekræftet i, at det var alt for voldsomt, siger FCK's club secretary, Daniel Rommedahl, til Ekstra Bladet.

- Det ønsker vi ikke skal gå upåtalt hen, så vi har onsdag morgen sendt en protest og klippet af episoden til UEFA.

UEFA har over for FCK bekræftet, at de har modtaget protesten og ventes at afgive dom på torsdag, skriver Ekstra Bladet.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)